b'\n_START_ARTICLE_\nPo poteh Cankarjeve matere\n_START_PARAGRAPH_\nPot Cankarjeve matere je pohodni\xc5\xa1ka pe\xc5\xa1pot, poimenovana po Ne\xc5\xbei Pivk, materi slovenskega pisatelja Ivana Cankarja. Poteka od Vrzdenca, ki je njen rojstni kraj, do Vrhnike, kjer je dru\xc5\xbeina \xc5\xbeivela. Dolga je 14 km in se z ve\xc4\x8d postanki prehodi v dobrih \xc5\xa1tirih urah. Pohod vsako leto poteka na dan samostojnosti in enotnosti, 26. decembra. Dru\xc5\xa1tvo ljubiteljev narave in obi\xc4\x8dajev Notranjske je pod vodstvom Valentina Ogrina prvi pohod organiziralo leta 1999, ko se ga je udele\xc5\xbeilo osem pohodnikov. Od leta 2002 se zaklju\xc4\x8di z udele\xc5\xbebo na proslavi. Pot ni ozna\xc4\x8dena, zato je zemljevid dobrodo\xc5\xa1el._NEWLINE_Moja mati je bila doma z Vrzdenca. Ta vas je, pravijo, tam nekje v Horjulski dolini; jaz ne vem, \xc4\x8de je res, ker je nikoli nisem videl \xe2\x80\xa6 Ali da je na svetu in da je celo prav blizu, je \xc4\x8disto gotovo. (Ivan Cankar, Vrzdenec)'